Emiliano Insúa

Emiliano Adrian Insúa (født 7. januar 1989) er en argentinsk fotballspiller som spiller for den amerikanske klubben Los Angeles Galaxy.

Klubbfotball

Liverpool 
Uten noensinne å ha spilt for Boca Juniors' A-lag, fanget Insúa interessen til speidere fra Liverpool. Fra januar 2007 gikk han på et 18 måneder langt låneopphold til den engelske klubben, som inkludert i avtalen hadde en opsjon på å signere spilleren for en avtalt sum på £1 million. Insúa debuterte for Liverpools førstelag mot Portsmouth i Premier League 28. april 2007, og spilte også i bortekampen mot Fulham. I august ble Insúa Liverpool-spiller på permanent basis som en del av en avtale hvor Gabriel Paletta gikk til Boca Juniors.

Det gikk nærmere ett år før Insúa igjen fikk sjansen for Liverpool, med tre kamper helt på slutten av sesongen 2007/2008. Til gjengjeld var han fast på reservelaget som vant både serie og cup den sesongen. Et mindre gjennombrudd kom mot slutten av 2008, da Insúa i desember fikk starte som venstreback i tre seriekamper på rad, mot Arsenal, Bolton og Newcastle. Insúa endte denne sesongen med totalt ti ligakamper for laget som våren 2009 endte på 2.-plass i ligaen. I sesongen 2009/2010 etablerte Insúa seg med 31 ligakamper som det ubestridte førstevalget på Liverpools venstreback.

Landslagsspill 
Insúa ble i 2007 plukket ut til å være med i det søramerikanske mesterskapet for U20-lag i Paraguay, og en sølvmedalje der sikret at laget var kvalifisert til å delta i det kommende verdensmesterskapet for U20 i Canada. 22. juli 2007 ble han verdensmester med U20-laget da Argentina slo Tsjekkia 2-1 i finalen 22. juli 2007, og med en alder på 18 var han lagets nest yngste spiller.

Emiliano ble også tatt ut i U20-troppen til det søramerikanske U20 mesterskapet i Venezuela i perioden 19. januar til 8. februar 2009. I oktober samme år fikk han sin debut for Argentinas A-lag, da han spilte fra start i VM-kvalifiseringskampen mot .

Meritter 
Argentina 
 Verdensmester U20-landslag 2007

Liverpool
 Seriemester FA Premier Reserve League 2008
 2.-plass Premier League 2009

Referanser

Eksterne lenker 
 
  Liverpool.no om Insua

Argentinske fotballspillere
Fotballspillere for Boca Juniors
Fotballspillere for Liverpool FC
Fotballspillere for Galatasaray SK
Fotballspillere for Sporting Lisboa
Fotballspillere for Atlético Madrid
Fotballspillere for Rayo Vallecano
Fotballspillere for VfB Stuttgart 1893
Fotballspillere for Los Angeles Galaxy
Personer fra Buenos Aires
Fødsler i 1989